**DOPRAVNO-PREVÁDZKOVÝ PORIADOK**

**AUTOBUSOVEJ STANICE**

**PRIEVIDZA**

**I. Úvodné ustanovenia**

Spoločnosť ADVANCE INVESTMENTS a.s., so sídlom Kapucínska 327/7, Bratislava - mestská časť Staré Mesto 811 03, IČO: 36 394 891, zapísaná v Obchodnom registri Mestského súdu Bratislava III, oddiel Sa, vložka č. 7512/B ako správca a prevádzkovateľ autobusove1 stanice v Prievidzi (ďalej ako „**Správca autobusovej stanice**“) vydáva tento Dopravno-prevádzkový poriadok autobusovej stanice Prievidza za dňa 1.3.2022 (ďalej ako „**Dopravno-prevádzkový poriadok**“), ktorého účelom je najmä zabezpečiť plynulú a bezpečnú prevádzku autobusovej stanice Prievidza.

Dopravno-prevádzkový poriadok spolu so Všeobecnými podmienkami užívania autobusovej stanice Prievidza zo dňa 1.2.2024 (ďalej ako „**Všeobecné obchodné podmienky**“) a Cenníkom za poskytnuté služby na Autobusovej stanice zo dňa 1.2.2024 (ďalej ako „**Cenník**“) tvoria základné dokumenty pre užívanie autobusovej stanice Prievidza.

Dopravno-prevádzkový poriadok je záväzný pre všetky osoby nachádzajúce sa v Priestoroch Autobusovej stanice, najmä pre Dopravcu a/alebo Iného užívateľa autobusovej stanice, využívajúcich služby Autobusovej stanice na základe Zmluvy o poskytnutí služieb autobusovej stanice, Vodičov zabezpečujúcich Spoje Linky tohto Dopravcu a/alebo Iného užívateľa autobusovej stanice a zamestnancov tohto Dopravcu a/alebo Iného užívateľa autobusovej stanice, pre zamestnancov Správcu autobusovej stanice a všetkých Účastníkov cestnej premávky.

**II. Vymedzenie pojmov**

**Autobusová stanica** – je autobusová stanica Prievidza

**Dopravca** – je dopravca, ktorý vykonáva pravidelnú prepravu osôb verejnou autobusovou dopravou a v súlade s dopravnou licenciou využíva služby Autobusovej stanice.

**Iný užívateľ Autobusovej stanice** - je dopravca, ktorý vykonáva osobitnú pravidelnú prepravu osôb autobusovou dopravou a/alebo príležitostnú (nepravidelnú) prepravu, diaľkovú prepravu a/alebo medzinárodnú pravidelnú prepravu osôb autobusovou dopravou.

**Cestovný poriadok** – je súhrnný prehľad Spojov Linky zabezpečujúcej prepravu Cestujúcich na určitej trase

**Vozidlo** – je najmä autobus Dopravcu a/alebo Iného užívateľa Autobusovej stanice vstupujúci do priestorov Autobusovej stanice za účelom Vybavenia Spoja.

**Linka** – je rada Vozidiel označených rovnakým číslo, ktoré premávajú na vopred určenom okruhu (trase) a zabezpečujú prevoz Cestujúcich podľa schváleného Cestovného poriadku

**Spoj** – je konkrétne Vozidlo Linky

**Posilový spoj** – je vypravený spoj Dopravcom a/alebo Iným užívateľom Autobusovej stanice nad rámec bežných vypravených Spojov Linky podľa Cestovného poriadku

**Cenník** - sadzobník za poskytnuté služby na Autobusovej stanici Prievidza vydaný Správcom autobusovej stanice v súlade s platným právnym poriadkom

**Zmluva** - zmluva o poskytnutí služieb autobusovej stanice Prievidza uzatvorená medzi Správcom autobusovej stanice a Dopravcom

**Vjazd** – je premiestnenie sa Vozidla do priestorov Autobusovej stanice, kde sa nachádzajú Stojiská na Vybavenie spoja

**Výjazd** – je premiestnenie sa Vozidla z priestorov Autobusovej stanice, kde sa nachádzajú Stojiská na Vybavenie spoja

**Vybavenie spoja** - nástup a/alebo výstup cestujúcich do/z Vozidla Dopravcu a/alebo Iného užívateľa Autobusovej stanice

**Nevyhnutný čas** – je čas, ktorý slúži na Vybavenie spoja, a to vrátane vjazdu, doby státia a výjazdu Spoja

**Nevyhnutný čas na zmenu Spoja** – je čas, ktorý slúži na Vybavenie spoja pri jeho poslednej zastávke na trase a na Vybavenia spoja pri jeho prvej zastávke na trase, a to vrátane vjazdu, doby státia a výjazdu Spoja a prestávky Vozidla na odstavnej ploche, predstavuje súčet Nevyhnutného času a Prestoja Vozidla

**Prestoj Vozidla** - je čas medzi Vybavím spoja pri jeho poslednej zastávke na trase a na Vybavením spoja pri jeho prvej zastávke na trase

**EČV** – je evidenčné číslo Vozidla

**Cestujúci** – je osoba/osoby odoberajúce prepravné služby Dopravcu

**Priestor Autobusovej stanice** - je miesto vymedzené parc. reg. „C“ s parc. č. 2369, druh pozemku: zastavaná plocha a nádvorie o výmere 421 m2, parc. č. 2370, druh pozemku: zastavaná plocha a nádvorie o výmere 485 m2, parc. č. 2371, druh pozemku: zastavaná plocha a nádvorie o výmere 454 m2, parc. č. 2372/1, druh pozemku: zastavaná plocha a nádvorie o výmere 1.024 m2, parc. č. 2375/4, druh pozemku: zastavaná plocha a nádvorie o výmere 185 m2 spoločne zapísané na LV č. 8992 pre okres: Prievidza, obec: Prievidza, k. ú.: Prievidza a parc. reg. „C“ s parc. č. 2262/1, druh pozemku: zastavaná plocha a nádvorie o výmere 6.607 m2,parc. č. 2374/7, druh pozemku: zastavaná plocha a nádvorie o výmere 1.546 m2, parc. č. 2374/8, druh pozemku: zastavaná plocha a nádvorie o výmere 3.412 m2 spoločne zapísané na LV č. 1 pre okres: Prievidza, obec: Prievidza, k. ú.: Prievidza a parc. reg. „C“ s parc. č. 2375/1, druh pozemku: zastavaná plocha a nádvorie o výmere 316 m2, parc. č. 2375/2, druh pozemku: záhrada o výmere 36 m2, parc. č. 2375/3, druh pozemku: záhrada o výmere 81 m2 spoločne zapísané na LV č. 11769 pre okres: Prievidza, obec: Prievidza, k. ú.: Prievidza a parc. reg. „C“ s parc. č. 2375/6, druh pozemku: záhrada o výmere 90 m2 zapísaná na LV č. 9207 pre okres: Prievidza, obec: Prievidza, k. ú.: Prievidza

**Stojisko** – je odstavná plocha v priestoroch Autobusovej stanice, ktoré slúži výlučne na Vybavenie spoja na Nevyhnutný čas

**Vodič** – je osoba, ktorá samostatne vedie a obsluhuje Vozidlo pre Dopravcu a/alebo Iného užívateľa Autobusovej stanice na základe príslušných povolení za účelom prepravy osôb v cestnej doprave

**Chodec** – podľa § 2 ods. 2 písm. f) zákona č. 8/2009 Z. z. o cestnej premávke a o zmene a doplnení niektorých zákonov: „účastník cestnej premávky pohybujúci sa pešo; chodcom je aj osoba, ktorá napríklad tlačí alebo ťahá sánky, detský kočík, vozík pre osoby so zdravotným postihnutím alebo ručný vozík s celkovou šírkou nepresahujúcou 600 mm, osoba, ktorá sa pohybuje na lyžiach, korčuliach, kolobežke bez pomocného motorčeka, skejtborde alebo obdobnom športovom vybavení, pomocou mechanického alebo elektrického vozíka pre osoby so zdravotným postihnutím, a osoba, ktorá tlačí bicykel, motocykel alebo kolobežku s pomocným motorčekom, alebo vedie zviera“

**Účastníci dopravných nehôd a/alebo úrazov** - každá osoba, ktorá sa priamo aktívne alebo pasívne zúčastnila na dopravnej nehode a/alebo, častokrát aj svedok (okolo idúce Vozidlo, či Chodec)

**III. Povolenie na vjazd**

1. Vjazd do Priestorov Stojísk Autobusovej stanice je povolený len:
2. Vozidlám verejných pravidelných autobusových liniek so schválenou zastávkou na Autobusovej stanici Dopravcov a/alebo Iných užívateľov Autobusovej stanice;
3. Vozidlám zaisťujúcim nepravidelnú a/alebo príležitostnú dopravu a/alebo osobitnú pravidelnú dopravu a/alebo diaľkovú prepravu a/alebo medzinárodnú pravidelnú prepravu na základe Zmluvy uzatvorenej so Správcom autobusovej stanice;
4. motorovým vozidlám lekárskej pomoci, polície a požiarnej ochrany pri zásahu a/alebo inom plnení služobných povinností;
5. Vozidlám, ktorým bolo udelené povolenie na takýto Vjazd do Priestorov Autobusovej stanice Správcom Autobusovej stanice.
6. Dopravca a/alebo Iný užívateľ Autobusovej stanice je povinný (okrem povinného zákonného označenia Vozidiel) označiť všetky Vozidlá, ktoré majú na Autobusovej stanici zastávku, označiť obchodným menom Dopravcu a/alebo Iným užívateľom Autobusovej stanice a smerovými tabuľami východiskovej a cieľovej zastávky príslušnej Linky Dopravcu a/alebo Iného užívateľa Autobusovej stanice.
7. Vjazd do Priestorov Autobusovej stanice je spoplatnený podľa Cenníka. Cenník je zverejnený na webovom sídle správcu autobusovej stanice: www.advanceinvestments.sk. Dopravca a/alebo Iný užívateľ Autobusovej stanice sú povinní platiť poplatky za služby poskytnuté riadne a včas na základe faktúry vystavenej Správcom autobusovej stanice.

4. Ďalšia úprava vjazdu do Priestorov Autobusovej stanice je uvedená vo Všeobecných podmienkach užívania autobusovej stanice,

**IV. Povinnosti Vodiča**

1. V Priestoroch Autobusovej stanice je každý Vodič povinný dodržiavať zákon č. 8/2009 Z. z. o cestnej premávke a o zmene a doplnení niektorých zákonov, tento Dopravno-prevádzkového poriadok, Všeobecné podmienky užívania a pokyny Správcu autobusovej stanice a jeho zamestnancov, príp. osôb poverených Správcom autobusovej stanice správou Autobusovej stanice tak, aby bola zabezpečená plynulá a bezpečná prevádzka Autobusovej stanice.
2. Smer vjazdu Vozidiel, ich pohybu po Autobusovej stanici a smer výjazdu Vozidiel je označený dopravným značením, ktorými je Vodič povinný riadiť sa. Stojiská na vybavenie Spojov sú očíslované vzostupne začínajúc č. 1.
3. Najvyššia povolená rýchlosť Vozidiel v Priestoroch Autobusovej stanice je 20 km/hod.
4. Vodič Vozidla je povinný strpieť nasnímanie Vjazdu Vozidla do priestorov Autobusovej stanice za účelom zachytenia EČV a jeho následného priradenia k Vozidlám Dopravcu pre fakturáciu vjazdov. Uvedené ustanovenie sa pre Výjazd Vozidiel použije primerane.
5. Priestory Autobusovej stanice môžu využívať iba Dopravca a/alebo Iný užívateľ Autobusovej stanice zabezpečujúci pravidelnú autobusovú dopravu, ktorý má zároveň so Správcom autobusovej stanice uzatvorenú platnú a účinnú Zmluvu.
6. V prípade, , ak Autobusová stanica slúži len ako jedna zo zastávok na trase Spoja, môže sa Vozidlo nachádzať v Priestoroch Autobusovej stanice výlučne Nevyhnutný čas. V prípade, ak je zastávka na Autobusovej stanici ako posledná v rámci trasy Spoja, a zároveň ako prvá v rámci trasy ďalšieho Spoja, môže sa Vozidlo nachádzať v Priestoroch Autobusovej stanice na Nevyhnutný čas na zmenu Spoja.
7. Priestory Autobusovej stanice môžu využívať aj Vozidlá nepravidelnej, resp. príležitostnej dopravy a/alebo osobitnej pravidelnej dopravy a/alebo diaľkovej dopravy /alebo medzinárodnej pravidelnej dopravy, avšak len na základe zmluvy, resp. dohody so Správcom autobusovej stanice, ktorej predmetom bude poskytovanie služieb Autobusovej stanice.
8. Parkovanie Vozidiel je povolené výlučne na nevyhnutne potrebný čas na plochách Priestorov Autobusovej stanice určených na tento účel. Vodič je povinný odstavené Vozidlo zabezpečiť proti vlámaniu, poškodeniu a odcudzeniu. Správca autobusovej stanice nezodpovedá za škody, ktoré vzniknú na Vozidle v čase odstavenia Vozidla v Priestoroch Autobusovej stanice. Parkovanie Vozidiel je povolené Vozidlám, ktoré majú podľa schváleného Cestovného poriadku čakanie (Prestoj Vozidla) medzi Spojmi, prípadne Vozidlám s osobitným povolením.
9. Na odstavných plochách a v Priestoroch Autobusovej stanice je zakázané Vozidlá čistiť a upratovať.
10. V Priestoroch Autobusovej stanice je zakázané
11. vzájomné predchádzanie Vozidiel;
12. používanie zvukových signálov;
13. ponechanie motora Vozidla v chode po pristavení na Stojisko;
14. zastavovanie v smere jazdy mimo určených Stojísk;
15. cúvanie s Vozidlom bez použitia výstražného zvukového znamenia;
16. parkovanie Vozidiel na Stojiskách;
17. zastavovanie Vozidla v jazdnej dráhe (okrem odôvodnených prípadov).
18. Vodiči využívajúci Priestory Autobusovej stanice sú povinní:
19. pristaviť Vozidlo na vopred určené Stojisko v čase určenom platným Cestovným poriadkom a následne začať vybavovať Cestujúcich,
20. po pristavení Vozidla k vybaveniu Cestujúcich vypnúť motor a predhrievacie zariadenie,
21. dodržať čas odchodu Spoja z autobusovej stanice v súlade s platným Cestovným poriadkom, prípadne v súlade s dohodou so Správcom autobusovej stanice,
22. spolupracovať so Správnom autobusovej stanice pri zabezpečovaní plynulosti   
    prevádzky autobusovej dopravy, informovať Správcu autobusovej stanice o mimoriadnych udalostiach, ktoré by mohli narušiť chod dopravy, meškanie alebo vynechanie Spoja, spolupracovať pri riešení nepravidelností k spokojnosti Cestujúcich,
23. zabezpečiť, aby nedošlo v Priestoroch Autobusovej stanice k úniku ropných produktov a iných látok ohrozujúcich životné prostredie, ako aj ohrozujúcich čistotu Priestorov Autobusovej stanice z jeho Vozidla,
24. počínať si v Priestoroch Autobusovej stanice tak, aby nedochádzalo ku škodám na majetku Správcu autobusovej stanice a/alebo tretích osôb,
25. dbať pri jazde v Priestoroch Autobusovej stanice na Chodcov a venovať ich pohybu zvýšenú pozornosť,
26. dodržiavať tento Dopravno-prevádzkový poriadok, ako aj Všeobecné podmienky užívania.

**V. Povinnosti Chodcov**

1. Chodci sú oprávnení zdržiavať sa v Priestoroch Autobusovej stanice len v súvislosti s využívaním služieb Autobusovej stanice a  Spojov, ktoré majú zastávku na Autobusovej stanici.
2. Chodci sú povinní rešpektovať dopravné značenie. Voľný pohyb Chodcov v jazdnej dráhe v celom Priestore Autobusovej stanice je zakázaný. K jednotlivým Stojiskám majú Chodci prístup len v miestach na to určených a na priechodoch pre Chodcov.
3. Chodci sú povinní dodržiavať čistotu a poriadok v Priestoroch Autobusovej stanice.

**VI. Informácie pre Cestujúcich**

1. Informácie pre Cestujúcich o príchodoch a odchodoch Spojov sú umiestnené v informačnom systéme správcu autobusovej stanice, t.j. na jednotlivých Stojiskách, a to v rozsahu údaju o čase odchodov Spojov podľa platného Cestovného poriadku Dopravcu a/alebo Iného užívateľa Autobusovej stanice, ako aj trasy Linky.

**VII. Prevádzková doba**

1. Stojiská na Autobusovej stanici sú Dopravcovi/Inému užívateľovi Autobusovej stanice v súlade so schváleným Cestovným poriadkom k dispozícii 24 hod. denne.

**VIII. Dopravné nehody a/alebo úrazy v Priestoroch Autobusovej stanice**

1. Účastníci dopravných nehôd a/alebo úrazov, ku ktorým došlo v Priestoroch Autobusovej stanice, sú povinní túto skutočnosť bez zbytočného odkladu ohlásiť Správcovi autobusovej stanice. Vodiči prítomní na Autobusovej stanici v čase dopravnej nehody a/alebo úrazu sú povinní bezodkladne poskytnúť poranenej osobe, resp. osobe, ktorá utrpela pri dopravnej nehode úraz a/alebo utrpela úraz nevyhnutnú prvú pomoc a podľa okolnosti privolať záchrannú lekársku pomoc, políciu, hasičov a Správcu autobusovej stanice. Správca autobusovej stanice sa privoláva pri každej dopravnej nehode a/alebo úraze v Priestoroch Autobusovej stanice bez ohľadu na následky a prípadné poranenia účastníkov dopravnej nehody a/alebo úrazov. Do príchodu zodpovednej osoby je nutné dbať o to, aby bola dopravná nehoda a/alebo úraz riadne zdokumentovaná (t. j. nezasahovalo sa do postavenia Vozidiel, prípadne iných dopravných prostriedkov, boli spísané základné informácie vrátane kontaktných údajov svedkov a podobne). Účastníci dopravných nehôd a/alebo úrazov sú povinný riadiť sa pokynmi záchranných zložiek a/alebo pokynmi Správcu autobusovej stanice.

**IX. Straty a nálezy**

1. Vodiči sú povinní v prípade ukončenia Spoja v Autobusovej stanici prehliadnuť priestor Vozidla, ktorý je určený pre Cestujúcich a veci nájdené vo Vozidle bezodkladne odovzdať Správcovi autobusovej stanice.
2. V prípade, ak Cestujúci stratí vo Vozidle osobnú hnuteľnú vec, je oprávnený kontaktovať Správcu autobusovej stanice za účelom zistenia nálezu takejto veci a v prípade nálezu z účelom jej následného odovzdania. Správca autobusovej stanice je povinný vydať veci odovzdané Vodičmi podľa bodu 1 tohto článku Dopravno-prevádzkového poriadku. Správca autobusovej stanice nenesie zodpovednosť za nenájdenie stratených vecí Cestujúcich, ako ani ich neodovzdanie Vodičmi a Cestujúci nie je oprávnený domáhať sa od Správu autobusovej stanice ich náhrady.

**X. Záverečné ustanovenia**

1. Tento Dopravno-prevádzkový poriadok je záväzný pre každého, kto sa nachádzajúca v Priestoroch Autobusovej stanice, najmä, nie však výlučne pre Dopravcu a/alebo Iného užívateľa Autobusovej stanice využívajúcich služby Autobusovej stanice na základe Zmluvy, Vodičov zabezpečujúcich Spoje Linky takéhoto Dopravcu a/alebo Iného užívateľa Autobusovej stanice a zamestnancov takéhoto Dopravcu a/alebo Iného užívateľa Autobusovej stanice, pre zamestnancov Správcu autobusovej stanice, Cestujúcich a všetkých účastníkov cestnej premávky.
2. Tento Dopravno-prevádzkový poriadok nadobúda platnosť a účinnosť dňa 1.2.2024.
3. Tento Dopravno-prevádzkový poriadok zverejňuje Správca autobusovej stanice na vývesnej tabuli Autobusovej stanice ako aj na webovom sídle Správcu autobusovej stanice: www.advanceinvestments.sk.

V Bratislave, dňa 1.2.2024

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**správca autobusovej stanice**

**ADVANCE INVESTMENTS a.s.**

Ing. Maroš Buocik

predseda predstavenstva

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**správca autobusovej stanice**

**ADVANCE INVESTMENTS a.s.**

Ing. Jaroslav Štrba

člen predstavenstva